RESOLUCIÓN do 24 de abril de 2001, da Delegación Provincial da Coruña, pola que se dispón o depósito e a publicación no Diario Oficial de Galicia, da revisión salarial para o ano 2001 do convenio colectivo para o persoal da cafetería do Complexo Hospitalario Juan Canalejo-Marítimo Oza da Coruña (concesionario Serunión, S.A.).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/05/2001

Visto o expediente da revisión salarial para o ano 2001 do convenio colectivo para o persoal da cafetería do Complexo Hospitalario Juan Canalejo (concesionario Serunión, S.A.), que tivo entrada nesta delegación provincial o día 20-4-2001 subscrito en representación da parte económica pola empresa, e pola parte social, polo delegado de persoal o día 29-3-2001, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, exis
tente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 24 de abril de 2001.
María Silva Costoya
Delegada provincial da Coruña
Convenio colectivo do persoal da cafetería
do persoal do Complexo Hospitalario
Juan Canalejo
Asistentes:
Pola parte empresarial:
Roberto Casal Ferreira.
Pola presente social:
José Manuel Álvarez Rodríguez.
José Ramón Grela (asesor-CC.OO.).
Na Coruña o 29 de marzo de 2001, ás 11 horas, nos locais da empresa reúnense, dunha parte, a representación empresarial de Serunión, S.A., concesionaria da cafetería do persoal do Complexo Hospitalario Juan Canalejo, e doutra, a representación
social arriba indicada. Os reunidos constatan os seguintes extremos:
Primeiro.-Establece o artigo 5 do convenio colectivo do persoal da cafetería de persoal do Complexo Hospitalario Juan Canalejo que, ó se cumpri-la data do seu vencemento, o convenio prorrogarase tacitamente de ano en ano, de non mediar denuncia de calquera das partes contratantes cun mes, como mínimo, de anticipación á data da súa expiración. De se prorrogar pola tácita, tódolos conceptos económicos se incrementarán no IPC (índice de prezos ó consumo) establecido polo INE (Instituto Nacional de Estatística).
Segundo.-Ó non facer uso antes de decembro de 2000 (nin a parte empresarial nin a social) da deuncia prevista no artigo 5 deste convenio, débese prorrogar pola tácita e tódolos conceptos económicos se incrementarán no IPC establecido polo INE.
Terceiro.-Que o IPC constatado e publicado polo INE, no período abranguido entre o 1-1-2000 e o 31-12-2000, é do 4%.
Cuarto.-Que as táboas sobre as que hai que aplica-lo incremento do 4% son as de 2000 (anexo I), que están publicadas no BOP do 8-5-2000.
En relación con todo o anterior, as partes acordan:
I. Incrementa-las táboas salariais de 2000 cun 4%. Estas táboas son as que figuran no anexo I desta acta.
II. A contía da compensación establecida no artigo 24 do convenio pasará a ser no ano 2001 de 1.100 pesetas.
III. Autorizar a José Ramón Grela para que presente esta acta e o seu anexo perante a autoridade laboral para proceder ós trámites de rexistro, depósito e publicación.
Sen máis asuntos que tratar, asínase esta acta con conformidade no lugar e data sinalados no encabezamento.
A Coruña, 29 de marzo de 2001.
ANEXO
2001
Categorías
Salario
base
mensual
Compl.
cantidade
traballo
mensual
Compl.
transporte
mensual
Total
mensual
Total
anual
Xerente
135.175
11.647
6.989
153.811
2.248.029
Oficial administrativo
115.689
11.647
6.989
134.325
1.955.739
Encargado
115.689
11.647
6.989
134.325
1.955.739
Cociñeiro
115.689
11.647
6.989
134.325
1.955.739
Camareiro
115.689
11.647
6.989
134.325
1.955.739
Auxiliar caixa
115.689
11.647
6.989
134.325
1.955.739
Axudante
111.526
11.647
6.989
130.162
1.893.294
Fregadora
111.526
11.647
6.989
130.162
1.893.294